Күп ҡорттан сағылғанда күңел болғаныу, баш ауыртыу, шыбыр тиргә батыу, температура күтәрелеү рәүешендә ауыр ағыуланыу (интоксикация) күҙәтелә. Ҡайһы саҡта уҡшыу һәм эс китеү осраҡтары була, ҡыҫҡа ваҡытҡа аң юғалтыусылар ҙа бар. Яңаҡты, телде, тамаҡты йәки аңҡауҙы һәм ирендең лайлалы тиресәһен ҡорт сағыу бигерәк тә ҡурҡыныслы. Тамаҡ йәки тамаҡ төбөнөң лайлалы тиресәһе шешенһә, бының тын быуылыуға (асфикцияға) килтереүе мөмкин, һөҙөмтәлә кеше быуыла һәм үлә.